**מתווה בגרויות מעודכן לקראת מועד קיץ תשפ"א**

אנו עומדים בפתחו של מועד היבחנות קיץ תשפ"א(למרות שמועד חורף עדין לא הסתיים),

ושוב במועד זה מוטלת עלינו אחריות רבה- הובלת התהליך הלימודי לקראת קביעת ציון שנתי- סופי של התלמיד הלומד בתכנית היל"ה במגוון מקצועות המהווה ציון בגרות.

בהחלטה זו נתן המשרד אמון בתכנית היל"ה בכלל ובמורי היל"ה בפרט.

אנו נקראים לשמירה מרבית על מקצועיות ועל היצמדות לנהלים, על מנת לאפשר לתלמידי היל"ה למצות את זכויותיהם באופן מלא ומיטבי.

להלן נהלי ההיבחנות כפי שנקבעו ע"י אגף הבחינות- משרד החינוך:

אופן ההיבחנות:

1. **תלמידים שאינם מסיימים את לימודיהם בתשפ"א**- יבחנו בשני מקצועות מתוך אשכול ההומניסטיקה פנימיים ושניים חיצוניים.
2. **מסיימי תשפ"א:**

נבחני תשפ"א- האשכול ההומניסטי :

א. **בחינוך הממלכתי-** יש לבחור מקצוע אחד מבין המקצועות- תנ"ך, ספרות, היסטוריה, אזרחות-להיבחנות חיצונית. שלושת המקצועות הנותרים ילמדו ויוערכו בהערכה פנימית.

 ב. **בחינוך הממ"ד**- יש לבחור מקצוע אחד מבין המקצועות תנ"ך, תושב"ע (או תלמוד), היסטוריה להיבחנות חיצונית. שאר המקצועות מתוך האשכול ילמדו ויוערכו בהערכה פנימית.

\*מקצוע הספרות הכולל את מחשבת ישראל (ממ"ד)- הערכה פנימית.

 ג. **בחינוך החרדי-** יש לבחור מקצוע אחד מבין המקצועות תנ"ך, יהדות (או תלמוד(,היסטוריה, ,

,אזרחות- להיבחנות חיצונית.

\*ספרות (חרדי) - הערכה פנימית.

שאר המקצועות מתוך האשכול ילמדו ויוערכו פנימית

 ד. **בבתי ספר דוברי ערבית** - 2 המקצועות היסטוריה ואזרחות ילמדו ויוערכו בהערכה פנימית.

בנוסף למקצוע המורשת.

שאר המקצועות השייכות לאשכול –יבחנו בבחינות חיצוניות.

**אשכול מקצועות היסוד:**

המקצועות בהם חובת היבחנות חיצונית:

א. בבתי ספר דוברי עברית: מתמטיקה, אנגלית ולשון.

ב. בבתי ספר דוברי ערבית: מתמטיקה, אנגלית, ערבית ועברית.

**מקצוע מורחב**:

בחינה חיצונית במועד קיץ בלבד

**מקצוע טכנולוגי מורחב:**

המקצוע מוט"ל- פנימי- . אחד משני המקצועות – מוביל או התמחות יש להבחן חיצוני בהתאם להנחיות המפמ"רים כפי שפורסמו בחוזר ספטמבר .2020(היחידות העבירו את בחירתם)

**נוהל היבחנות קורונה תשפ"א הינו נוהל מצטבר** :

תלמיד כתה י"ב שכבר נבחן בתש"ף במקצוע מהאשכול ההומניסטי בבחינה חיצונית, עמד בכך בחובת ההיבחנות החיצונית באשכול ההומניסטי לנבחני תשפ"א .

**שימו לב!-תלמיד שלא יבחן עפ"י הנוהל לא תוכר זכאותו לתעודת בגרות.**

**מתווה בגרות במסלול הכללי:**

|  |  |  |  |
| --- | --- | --- | --- |
| **מועד תחילת היבחנות** | **מועד סיום מסלול בגרות** | **מספר מקצועות הומניים להיבחנות פנימית** | **מספר מקצועות הומניים להיבחנות חיצונית** |
| תש"פ | תשפ"א | 3 | 1 |
| תשפ"א | תשפ"א | 3 | 1 |
| תשפ"א | תשפ"ב | 2 | 2 |

**מתווה בגרות לערבים/דרוזים:**

|  |  |  |  |
| --- | --- | --- | --- |
| **מועד תחילת היבחנות** | **מועד סיום מסלול בגרות** | **מספר מקצועות הומניים להיבחנות פנימית** | **מספר מקצועות הומניים להיבחנות חיצונית** |
| תש"פ | תשפ"א | 2 מקצועות- היסטוריה ואזרחות | עברית לערבים ושאר מקצועות האשכול. |
| תשפ"א | תשפ"א | 2 מקצועות- היסטוריה ואזרחות | עברית לערבים ושאר מקצועות האשכול. |
| תשפ"א | תשפ"ב |  |  |

**בהתאם למספר הבחינות ביחידה – יש להכין :**

תכנון לימודי , לוח תגבורים ולוח מועדי בחינות יחידתי.

**הגשת הציונים הפנימיים**:

יש להגיש את הציונים בטבלה המצורפת באופן מרוכז .

חשוב למלא במדויק את הטבלה בהתאם לנדרש.

**שימו לב!**

ציונים והישגים של תלמידים רבים תלויים באופן בו נתנהל וניקח אחריות על ניהול התהליך. נדרשת מאתנו הקפדה יתרה , בדיקה דקדקנית של מספרי השאלונים והמקצועות אותם אנו משייכים לתלמידים ועמידה בלוח זמנים.

**תאריך הגשת הציון הפנימי:20/7/21.**

1. **האם יהיו נוסחים מיוחדים של הבחינה הפנימית לעולים**?

*עולים הזכאים למבחן עולה יקבלו תוספת נקודות ולא בחינת עולים.*

1. **כיצד יורכב הציון פנימי?**

 *עפ"י גיליון הציונים שנשלח שקלול ציוני המבחנים הבאים:*

*5 מבחני הצלחה, מבחן מתכונת ומבחן סיום*.

1. **האם יש חובה לקיים מתכונת לבחינה חיצונית?**

*מומלץ- עפ"י שיקול דעתו של מנהל ההשכלה והמורה המקצועי*.

1. **יש מתכונות רק ל-3 יח"ל, מה עושה מורה המגיש לבגרות ל-4 ו-5 יח"ל?**

*יש להשתמש בבגרויות מהשנים הקודמות בהלימה למיקוד שפורסם*.

1. **מי בוחן תלמיד שזכאי לבחינה בעל פה בבחינה פנימית?**

*מומלץ שמורה מתחום הדעת שאינו מלמד את התלמיד יבחן את התלמיד. במידה ואין כזה, המורה המלמד יבחן.*

1. **האם המבחנים הפנימיים יאספו?**

*יש לשמור את המבחנים ביחידה ,עד לדרישת משרד החינוך לקבלת המבחנים לבדיקה.*

1. **עד מתי צריך לשמור את המבחנים ביחידה?**

*הבחינות יישארו ביחידה עד לחודש דצמבר* 2021

1. **מי בודק את המבחנים הפנימיים?**

*המורה המקצועי של התלמיד.*

1. **כיצד יבחנו התלמידים במקצועות ההרחבה?**

*מקצועות ההרחבה עבור תלמידי היל"ה יתקיימו במועד קיץ תשפ"א* ***רק במתכונת חיצונית***

1. **נער שלא נרשם לבחינות החיצוניות יכול להירשם לפנימיות במסמך שיתקבל?**

*ההרשמה לבחינות הפנימיות ,תעשה במסגרת הטבלה המצורפת.*

*ניתן להירשם לבחינות חובה –חיצוניות* ***– כנהוג במרב"ג ללא התאמות.***

1. **נער שאמור לסיים בשנת תשפ"א ותוכננו עבורו 3 בחינות פנימיות ואחת חיצונית, ולא ניגש בסוף לחיצונית ועובר ועדת חריגים לשנה הבאה- מה דינן של הבחינות הפנימיות?**

*תלמיד שלא* ***ייגש*** *לבחינה חיצונית- לא יוכרו לו ציוני הבגרות הפנימיים.*

**מתווה מתמטיקה**-

תלמיד/ה שי/תקבל **ציון של 80 ומעלה** בשאלון בגרות השני (סמל שאלון 35381)-יזוכו בציון 100 בשאלון הראשון (סמל שאלון35182 ) (12 שנות לימוד).

\*לצורך כך יש:

1. לרשום את התלמידים/ות לבחינה 12 במתמטיקה עם ציון מגן 100 .

2.לאחר קבלת הציון מאגף הבחינות –יש להגיש במרוכז למשרד החינוך את הרשימה של התלמידים הזכאים לציון 100 בטבלה מצורפת. **יש להעביר את הרשימה המרוכזת דרך המחוזות מיד עם קבלת תוצאות בחינת הבגרות.**

**מתווה בחינות חיצוניות**

במקביל לבחינות הפנימיות המתקיימות במועד זה – מתקיימים כמובן בחינות חיצוניות במקצועות :אנגלית, מתמטיקה ,שפה ומקצועות ההגבר.

להלן מספר דגשים :

\***מועד נבצרים-** למועד קיץ התווסף מועד נבצרים מועד זה מיועד לתלמידים המתקשים בשל צפיפות

תאריכי הבחינות להיבחן במספר בחינות המתקיימות באותו יום או בהפרש ימים קטן זה מזה.

ניתן לצפות בתאריכי הבחינות בלוח המצורף ולתכנן את זמני ההיבחנות ולהתארגן בהתאם.

מצורף בזאת[תקנון הנבחן החיצון (האקסטרני)](https://meyda.education.gov.il/files/Exams/TakanonExterni022021.pdf) התקף החל ממועד חורף תש"ף (2020) ואילך, כולל עדכונים לשנת תשפ"א-2021 המסומנים בצהוב.

[לוח בחינות בגרות מועד קיץ תשפ"א](https://meyda.education.gov.il/files/Exams/LuachSumExams2021SOFI.pdf)

**מלווה בשטח מרב"ח-** עפ"י חוזר מנכ"ל- גורמים שאינם שייכים לניהול הבחינה(מלווים)לא יוכלו להיכנס לשטח הבחינה – אנא עדכנו את המלווים לבחינות ,כמו כן ,חשוב לשמור על כללי המקום ולא להיכנס לעימותים עם האחראים במקום.

מצורף בזאת מסמך מיקוד למידה במקצועות השונים לנבחן האקסטרני:

[מיקוד נושאי לימוד לנבחן האקסטרני](https://students.education.gov.il/matriculation-exams/mikud/mikud-summer)

**רישום למועד ב' באנגלית ו/או במתמטיקה – קיץ תשפ"א (2021):**

הרישום הרגיל לבחינות במועד ב' באנגלית ובמתמטיקה שתתקיימנה בתחילת חודש יולי 2021, יחל **ביום ראשון, 30.5.2021 ויימשך עד ליום חמישי, 10.6.2021.**

הרישום יתאפשר באתר האינטרנט או בשלוחת הבחינות.

**רישום מאוחר במרב"ג**

**רישום מאוחר (מרב"ג):**

**לנבחנים (בעלי תיק אקסטרני פתוח בלבד) המעוניינים להירשם ברישום מאוחר,** יתקיים רישום במרב"ג (מרכז בחינה גמיש) בשלוחות הבחינות האקסטרניות, בדרך כלל, בכל יום ראשון שלפני הבחינות שיתקיימו באותו השבוע.

יש לשים לב כי הרישום יתבצע בשלוחה באמצעות המייל באופן רישמי **בין השעות 8:00 בבוקר ועד ל-16:00 אחה"צ בלבד**. פניות ובקשות שיתקבלו לאחר שעה זו – **לא יאושרו.** יש לוודא קבלת הבקשה מהשלוחה במייל או טלפונית.

**להלן תאריכי הרישום המאוחר עבור בחינות מועד קיץ תשפ"א (2021):**

ביום רביעי, 12.5.2021 - יתקיים רישום לבחינות במתמטיקה.

ביום ראשון, 23.5.2021 - יתקיים רישום לבחינות בשפות המתקיימות ב-24.5 ובאנגלית.

ביום ראשון, 30.5.2021 - יתקיים רישום לבחינות בשפות המתקיימות ב-31.5 ובמקצועות שפת-אם (עברית או ערבית).

ביום ראשון, 6.6.2021 - יתקיים רישום לבחינות בתנ"ך, בעברית למגזר הלא-יהודי, במחשבת ישראל (למגזר היהודי-כללי ודתי) ובמחשבה ומוסר (למגזר יהודי עצמאי).

ביום ראשון, 13.6.2021 יתקיים רישום לבחינות באזרחות, בספרות, בתלמוד ותושבע"פ, ביהדות, במורשות ובהיסטוריה.

ביום ראשון, 20.6.2021 – יתקיים רישום לבחינות במקצועות ההגבר המתקיימים בתאריכים 23-24.6.

ביום ראשון, 27.6.2021 – יתקיים רישום לבחינות בביולוגיה, בפיזיקה, בכימיה ובמדעי המחשב.

ביום ראשון, 4.7.2021 – יתקיים רישום לבחינות מועד ב' באנגלית ובמתמטיקה.

**לתשומת לבכם: נבחנים הנרשמים במרב"ג, אינם זכאים לממש התאמות בדרכי היבחנ**

נשמח לעמוד לרשותכם בכל שאלה/הבהרה/הארה,

מאחלת הצלחה רבה ושולחת תודה גדולה לכל העוסקים במלאכת ההובלה החינוכית בתקופה מאתגרת זו.

 בברכה,

 חנה אוליאל

 מנהלת תכנית היל"ה